Pappa s'n deur A Muller | Bydraes | Woes - Kreatiewe platform vir Afrikaans
Titel: Pappa s'n
Datum gepubliseer: 01 Dec 2009
Hande wat stewig kan vasvat,
maar sagter kan vashou;
hande wat keer wanneer ons val,
ons dan help herbou;
hande wat ons foute kan uitwys
sonder om te knou;
hande waarin vandag se brood rys;
in ons glo en vertrou.
Hande wat ‘n drag slae kan gee
- ek wens julle kon sien
die hande wat verlang-trane weg vee
en skuiling in verstaan bied;
hande wat ons altyd nader trek,
probeer fondasie giet;
hande altyd vir ons wyd oop gestrek
liefde gee is liefde geniet.
Hande wat gee sonder om te vra;
die hande waarop hy ons dra;
die hande stram na elke dag se werk
hou ons vanaand bymekaar, sterk.
E-pos A Muller
Lees ander gedigte deur A Muller
Liewer laat as nooit, ek kry selde kans om te lees, sukkel met internetgeriewe.
Wat 'n pragtige gedig, ek hou veral van die kontraste wat jy skep.
9 jaar 9 maande 6 dae 17 ure oud
Dit is werklik 'n pragtige gedig oor onvoorwaardelike ouerliefde... raak my hart baie diep.
9 jaar 9 maande 2 weke 6 ure oud
9 jaar 10 maande 4 weke 1 dag 16 ure oud
Ja hierdie ou man is ook 'n Pappa. Hy't 2 dogters en hy het sy bes probeer om 'n goeie pappa te wees. So was dit vir my lekker om hierdie huldeblyk vir 'n Pappa uit jou bekwame pen te lees. En ek kon nie help om 'n pyntjie in die hart te voel nie!
Ek se altyd vir my dogters. Daar is niks goeds daarin om blomme by die graf te gee nie. Vir my sal daardie enkele blommetjie nou baie meer beteken as 'n bos by die graf. Ek hoop jy kon vir hom daai blommetjie gee voor dit te laat was???
9 jaar 11 maande 2 weke 5 ure oud
So geweldig mooi en waar verwoord!
9 jaar 11 maande 3 weke 2 dae 14 ure oud
9 jaar 11 maande 3 weke 4 dae 15 ure oud
Dit het my nou nog meer inspirasie gegee om 'n goeie pa vir my 2 spruite te wees. Uitstekend.
9 jaar 11 maande 3 weke 4 dae 18 ure oud
Hoe mooi is die liefde tussen 'n pa en kind. Ons wat goeie pa's het is so bevoorreg, daar is so baie kindertjies wat sonder 'n pa, of nooit die voorreg sal hê om die liefde van 'n pa te ken. Baie mooi gedig.
Liefde Kinders Ouers Huwelik Familie Verhoudings